Diari Oficial de la Generalitat Valenciana


Sumari del DOGV 8439, del 07-12-2018 (2018/10942)

Informe ambiental i territorial estratègic de la modificació del planejament del sector Palafangues.
----------------------------------------------------------------------------------------------------

### Dades del document

Número de DOGV
:   8439

Data del DOGV
:   07-12-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10456


Data del document
:   22-11-2018

Organisme emissor
:   Ajuntament de Moncofa

Tipus de document
:   Anunci

Descriptors 

:   * Moncofa
    * pla d'urbanisme
    * administració local

Informe ambiental i territorial estratègic de la modificació del planejament del sector Palafangues. [2018/10692]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'ha resolt publicar en el Diari Oficial de la Generalitat Valenciana l'informe ambiental i territorial estratègic emés amb caràcter previ a la modificació puntual del sector Palafangues, expedient número 1220/2017, que literalment diu:  
  
Acord de la Junta de Govern Local de 5 de novembre de 2018:  
Wenceslao Alós Valls, alcalde president de l'Ajuntament de Moncofa, atenent les facultats que li confereix l'article 21 de la Llei 7/1985, de 2 d'abril, reguladora de les bases de règim local i la resta de normativa d'aplicació, disposa:  
  
Antecedents  
Que en data 10 de juliol de 2017 han elaborat els serveis tècnics municipals una determinada documentació en relació amb la modificació del planejament urbanístic vigent en el municipi del sector denominat Palafangues.  
Que la documentació elaborada a tals efectes comprén els documents següents:  
- Esborrany del Pla modificació puntual número 1 del Pla parcial Palafangues de Moncofa. Modificació dels usos compatibles en les illes edificables (inclou la memòria de viabilitat econòmica).  
- Document inicial estratègic referit a l'esmentat esborrany del pla.  
Que en virtut de l'Acord plenari de data 21 de desembre de 2017, es va acordar el següent:  
Primer. Sol·licitar al Ple d'aquesta corporació, com a òrgan substantiu d'aquest ajuntament que té les competències per a l'aprovació de la present modificació del pla objecte del present, l'inici de l'avaluació ambiental i territorial estratègica.  
Segon. Proposar a l'òrgan substantiu, si així ho considera, que trasllade a la Junta de Govern Local, en qualitat d'òrgan ambiental i territorial, la tramitació de l'avaluació ambiental i territorial estratègica a través del procediment simplificat.  
Tercer. Proposar a l'òrgan substantiu tindre per comprovat que la documentació elaborada a aquest efecte pels serveis tècnics municipals s'ajusta al que estableix l'article 50.1 i 2 LOTUP i a la legislació sectorial.  
(En cas de no prosperar la proposta d'acord objecte del present: ordinal tercer; el Ple, com a òrgan substantiu, haurà de determinar quines actuacions de comprovació requereix als efectes disposats en l'article 50.3 LOTUP. L'adopció de les dites comprovacions suposarà la no-remissió a l'òrgan ambiental i territorial fins que les comprovacions acordades siguen posteriorment aprovades pel Ple).  
  
Quart. Proposar l'òrgan substantiu a fi que remeta a l'òrgan ambiental i territorial la sol·licitud i la documentació de què s'acompanya presentades per l'òrgan promotor.  
Que en vista del dit acord, la tècnica de Qualitat, Prevenció i Medi Ambient va evacuar informe en data 16 d'abril de 2018, el qual passa a transcriure's a continuació:  
En data 15 de gener de 2018 el secretari de l'Ajuntament de Moncofa sol·licita al Departament de Medi Ambient que informe i evacue els documents i efectue les actuacions que corresponguen respecte de la modificació de les normes del pla Palafangues.  
  
Antecedents:  
Primer. En l'expedient 1220/2017 consta el document modificació puntual número 1 del Pla parcial Palafangues de Moncofa. Modificació dels usos compatibles en les illes edificables, document inicial estratègic aplicació del procediment simplificat, article 50.2 LOTUP, realitzat per l'arquitecte municipal de Moncofa. Figura en la secció A) la informació relativa documentació genèrica de l'avaluació ambiental i territorial estratègica.  
Segon. En el mateix expedient consta el document modificació puntual número 1 del Pla parcial Palafangues de Moncofa. Modificació dels usos compatibles en les illes edificables, esborrany del Pla aplicació del procediment simplificat, article 50.1 LOTUP, realitzat per l'arquitecte municipal de Moncofa. Figura en la secció A.2.) la informació relativa a la modificació justificativa que descriu el canvi d'ús en les illes d'ús residencial i en les d'ús terciari, així com l'abast de la modificació.  
  
Tercer. La informació que contenen ambdós documents indicats en els antecedents primer i segon són adequades i ajustades a allò que s'ha establit en la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, article 50.1 i 50.2.  
  
Planejament vigent  
Primer. Acord de la Comissió Territorial d'Urbanisme de 15 de desembre de 2004, que va procedir a aprovar amb caràcter definitiu l'homologació sectorial del municipi de Moncofa denominada Palafangues, i es va aprovar definitivament el Pla parcial de Palafangues objecte d'aquest document, mitjançant un acord plenari de 30 de novembre de 2006.  
  
Descripció de la modificació Pla parcial:  
Primer. L'àmbit d'aquesta modificació es correspon amb el sector Palafangues, situat al sud del sòl urbà de la franja carretera al mar (zona urbanística SU-3), que connecta el poble amb la platja de Moncofa.  
  
Segon. L'objecte de la present modificació és la concreció, adequació i/o adaptació dels usos compatibles permesos en les illes edificables del sector, de manera que es limiten les molèsties que puguen causar-se sobre els habitatges, potenciant la zona com a residencial davant d'altres usos o activitats.  
a) En les illes d'ús residencial [AIS/ADO] i [RmBA]:  
1. Eliminar la compatibilitat de l'ús magatzem.  
2. Limitar l'ús comercial permés únicament per a comercial tipus A  
  
3. Limitar l'ús d'espectacle i recreatiu únicament per a cafeteries.  
4. Permetre únicament l'ús educatiu i eliminar la compatibilitat de l'ús cultural.  
5. Permetre també l'ús d'oficines tipus B (categoria 2a- locals d'oficines en planta baixa i planta 1a) en les illes RmBA (edificació en altura).  
b) En les illes d'ús terciari [TER]:  
1. Limitar l'ús comercial als tipus A, B i C.  
2. Limitar l'ús d'espectacle i recreatiu únicament per a cafeteria, bar-  
3. Restaurant, pub, i mantenir les sales de festa vinculades a l'ús hoteler.  
  
Identificació i valoració dels possibles efectes sobre el medi ambient  
Primer. Possibles efectes sobre el medi ambient: atenent els aspectes inclosos en els documents indicats en els antecedents, no s'aprecien aspectes ambientals que pogueren veure's afectats per la present modificació del planejament general; en aquest sentit es descriuen els impactes i afeccions que apliquen:  
- Impacte sobre el medi físic:  
El sòl sobre el qual serà aplicable la modificació recau exclusivament en sòl urbà del municipi; per tant, ens trobem davant de sòl segellat i, per tant, la modificació del pla únicament incidirà sobre les determinacions que regulen el règim d'ús i edificació del sòl i no presentarà afeccions sobre el medi ambient.  
- Impacte sobre el medi biòtic:  
La modificació proposada a priori no afecta cap vegetació natural, més enllà del que poguera afectar sense la modificació pretesa.  
  
- Afeccions territorials:  
L'àrea afectada per la modificació proposada ja figura com a sòl urbà en el pla vigent i sota un ús residencial i amb la mateixa edificabilitat que es pretén.  
- Exposició a riscos ambientals i a impactes sobre el patrimoni:  
  
No es detecten ni riscos ambientals ni impactes negatius sobre el patrimoni més enllà dels que pogueren existir sense la modificació pretesa.  
Segon. Atés que la modificació que es proposa en l'alternativa 1 suposa adequar i/o adaptar els usos compatibles per a potenciar la zona com a residencial, limitant la implantació de certs usos o activitats compatibles, l'aplicació de la modificació que es pretén no afecta la configuració actual del sòl i no té efectes adversos sobre el medi ambient.  
  
Tercer. No implica una major edificabilitat ni ocupació; es considera que la modificació plantejada no presenta una alteració en el medi ambient en relació amb el planejament vigent.  
Determinació de l'existència d'efectes significatius  
Primer. D'acord amb els criteris de l'annex VIII de la Llei 5/2014, de 25 de juliol, d'ordenació del territori, urbanisme i paisatge (LOTUP), la modificació dels usos compatibles en les illes edificables del Pla parcial Palafangues de Moncofa no suposa per si mateixa una variació real de l'ús del sòl ni un canvi del model desenvolupat en la zona, entenent que la variació objecte de la modificació no suposa una variació substancial respecte a l'àrea objecte de la modificació ni respecte a la població que puga veure's afectada; suposa la introducció de mínimes alteracions en l'ordenació detallada d'una part del sòl urbà residencial; tampoc s'estima que represente cap vulnerabilitat davant de característiques naturals i, en definitiva, la modificació del pla pretesa tal com es presenta és pertinent quant a la integració de consideracions mediambientals, a fi de promoure el desenvolupament sostenible en el seu àmbit; i per tant, no s'hi aprecia que deriven efectes ambientals significatius.  
  
Segon. Analitzada la documentació presentada i el seu objecte, i realitzades les consultes, s'estima que pot determinar-se, respecte a la modificació dels usos compatibles en les illes edificables del Pla parcial Palafangues de Moncofa, que el procediment d'avaluació simplificada és bastant per a determinar que no presenta efectes significatius sobre el medi ambient.  
Proposta de resolució  
Primer. Atenent el que estableix l'article 50.4. de la LOTUP, inici del procediment. Sol·licitud d'inici de l'avaluació ambiental i territorial estratègica, una vegada examinats els documents esmentats en els antecedents primer i segon d'aquest informe no es proposa cap esmena i sí que es proposa resoldre el pla o programa viable per raons ambientals.  
  
Segon. Atenent el que estableix l'article 51.2.b de la LOTUP, i ja que la modificació puntual avaluada no té efectes significatius en el medi ambient i el territorial i se sotmet al procediment simplificat d'avaluació, seria procedent resoldre emetre l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació dels usos compatibles en les illes edificables del Pla parcial Palafangues de Moncofa, d'acord amb els criteris de l'annex VIII de la LOTUP, per no tindre efectes significatius sobre el medi ambient; correspon continuar la tramitació de la dita modificació d'acord amb la seua normativa sectorial.  
  
Tercer. Atenent el que estableix l'article 51.7 de la LOTUP, que indica que la resolució de l'informe ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu, a l'efecte de continuar el procediment d'aprovació del pla o programa, es proposa efectuar la corresponent comunicació als corresponents òrgans una vegada emesa la resolució respecte a l'informe ambiental i territorial estratègic.  
  
Que, en conseqüència i atenent tot el que antecedeix, la Junta de Govern Local com a òrgan ambiental i territorial acorda:  
  
Primer  
Proposar resoldre la present modificació de planejament viable per raons ambientals i declarar no tindre efectes significatius sobre el medi ambient d'acord amb els criteris establits en l'annex VIII LOTUP..  
  
  
Segon  
Emetre informe ambiental territorial i estratègic favorable en el procediment simplificat d'avaluació ambiental i territorial estratègica de la modificació dels usos compatibles en les illes edificables del Pla parcial Palafangues de Moncofa, d'acord amb els criteris de l'annex VIII de la LOTUP, per no tindre efectes significatius sobre el medi ambient; correspon continuar la tramitació de la dita modificació d'acord amb la seua normativa sectorial.  
  
Tercer  
Comunicar la corresponent resolució d'informe ambiental i territorial estratègic, tant a l'òrgan promotor com a l'òrgan substantiu d'aquest procediment.  
  
Quart  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Cinqué  
Advertir que l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada de la present modificació de planejament.  
  
  
Sisé  
Advertir que la corresponent resolució no serà susceptible de cap recurs, sense perjuí dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat la present modificació de planejament, o bé, sense perjuí dels que siguen procedents en via administrativa davant de l'acte, si és el cas, d'aprovació de la present modificació de planejament.  
  
Cosa que es publica als efectes previstos en l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Moncofa, 22 de novembre de 2018.- L'alcalde: Wenceslao Alós Valls.